cyanic-selkie/wikianc huggingface dataset:
இயேசுவின் மறைந்த வாழ்வு வரலாறு
வேறுசில புனைவுகள்
இயேசு பற்றி மேலே விளக்கப்பட்ட புனைவுகள் தவிர வேறுசில கதைகளும் உருவாக்கப்பட்டுள்ளன. எடுத்துக்காட்டாக, பார்பரா தீரிங் (Barbara Thiering) என்பவர் தாம் 1992இல் எழுதிய Jesus the Man என்ற நூலில் கீழ்வரும் புனைவைத் தருகிறார்: அதாவது, சிலுவையில் இயேசுவும் யூதாசு இஸ்காரியோத்தும் அறையப்பட்டனராம். யூதாஸ் இறந்துபோக, இயேசு சிலுவையில் உயிர்நீக்கவில்லை. பின் அவர் மகதலா மரியாவை மணந்துகொண்டாராம். மத்தியதரைக் கடல் பகுதிகளில் பயணம் செய்தாராம் உரோமையில் இறந்தாராம்.
1995இல் கென்னத் ஹோஸ்கிங் என்பவரும் இயேசு சிலுவையில் அறையப்பட்டாலும் உயிர் துறக்கவில்லை என்று கூறுகிறார். சாக்கடல் சுவடிகள் குறிக்கின்ற “நீதி ஆசிரியர்” என்பவர் இயேசுவே என்கிறார் அவர். அவர் கருத்துப்படி, இயேசு உரோமையருக்கு எதிராக நிகழ்ந்த போரில் (கி.பி. 73-73) யூதர்களின் படைக்குத் தலைமை தாங்கிப் போரிட்டு இறந்தாராம்.
மார்மோன் நம்பிக்கையும் இயேசு அமெரிக்கா சென்றார் என்னும் புனைவும்
மார்மோன் மதத்திற்கு அடிப்படையான “மார்மோன் நூல்” என்னும ஏட்டின்படி, இயேசு தாம் உயிர்த்தெழுந்தபின்னர், அமெரிக்காவின் முதல்குடி மக்களைச் சந்தித்தாராம்.
இயேசுவின் மறைந்த வாழ்வு பற்றி எழுந்த கலை மற்றும் இலக்கியப் படைப்புகள்
”விவிலிய மர்மங்கள்” (Mysteries of the Bible) என்ற தலைப்பில் 1996இல் உருவாக்கப்பட்ட செய்திப்படத்தில் இயேசு இந்தியா சென்றார் என்ற கருத்தைப் பற்றிய நேர்காணலில் பல அறிஞர்கள் பங்கேற்றனர்.
எட்வர்டு டி. மார்ட்டின் என்பவர் 2008இல் King of Travelers: Jesus' Lost Years in India என்றொரு நூல் எழுதினார். அது Jesus in India என்ற பெயரில் 2008இல் திரைப்படமாக்கப்பட்டது.
இயேசு பற்றிய மற்றொரு புனைவு Lamb: The Gospel According to Biff, Christ's Childhood Pal என்ற தலைப்பில் கிறிஸ்தோபர் மூர் என்பவரால் வெளியிடப்பட்டது. அப்புதினத்தில் ஆசிரியர், இயேசுவுக்கு மிக நெருக்கமான சிறுவயது நண்பராக பிஃப் (Biff) இருந்ததாகவும், அந்த நண்பரே இயேசுவின் கதையை எடுத்துக்கூறுவதாகவும் கற்பனை செய்துள்ளார். இயேசு இந்தியா, சீனா ஆகிய நாடுகளுக்குச் சென்றதாக பிஃப் என்னும் நண்பர் கூறுவதாக நூலாசிரியர் நூலைப் புனைந்துள்ளார்.
வெளி இணைப்பு
BBCயின் தமிழ் காணொலி http://www.youtube.com/watch?v=yiy5uY3Iw2s பகுப்பு:இயேசு பகுப்பு:நற்செய்தி நிகழ்வுகள்
பகுப்பாய்வு
பகுப்பாய்வு (ஆங்கிலம்: Analysis) என்பது மிக நல்ல புரிந்துணர்விற்காக ஒரு சிக்கலான பொருள் அல்லது கருத்தைச் சிறியப் பகுதிகளாக பிரிக்கும் ஒரு செயல்பாடாகும். இது முறையான கொள்கையினால் தற்கால வளர்ச்சியென கருதினாலும் இந்த நுட்பத்தை அரிசுட்டாட்டில் போன்றோர்களால் எண்முறையியல் மற்றும் கணிதத்தில் கி.மு 384-322 காலகட்டத்திலேயே இதைப் பயன்படுத்தியுள்ளமைக்கு சான்றுகள் உள்ளன.
அரித்துவார்
அரித்துவார் (Haridwar) ) என்பது இந்தியாவின் உத்தரகண்ட்ட மாநிலத்தில் உள்ள அரித்வார் மாவட்டத்தில் உள்ள ஒரு நகரம் மற்றும் மாநகராட்சி ஆகும்.  2011 ஆண்டு மக்கள் தொகை கணக்கெடுப்பின் படி இதன் மக்கள் தொகை 228,832 ஆகும். இது மாநிலத்தின் இரண்டாவது பெரிய நகரமாகவும், மாவட்டத்தின் மிகப்பெரிய நகரமாகவும் உள்ளது.
இந்த நகரம் கங்கை ஆற்றின் வலது கரையில், சிவாலிக் மலைத்தொடர்களின் அடிவாரத்தில் அமைந்துள்ளது. அரித்துவார் இந்துக்களுக்கு புனிதத் தலமாக கருதப்படுகிறது. இங்கு முதன்மையான சமய நிகழ்வுகள் நடக்கின்றன. மேலும் இது பல முதன்மையான வழிபாட்டு தலங்களுக்கு நுழைவாயிலாகவும் உள்ளது. அரித்துவாரில் நடக்கும் நிகழ்வுகளில் 12 ஆண்டுகளுக்கு ஒருமுறை நடக்கும் கும்பமேளா மிகவும் குறிப்பிடத்தக்கதாகும். அரித்துவார் கும்பமேளாவின் போது, இலட்சக்கணக்கான பக்தர்களும், சுற்றுலாப் பயணிகளும் அரித்வாரில் கூடி வீடுபேறு அடைவதற்காக தங்கள் பாவங்களைக் கழுவ கங்கைக் கரையில் சடங்கு புனித நீராடளை செய்கிறானர்.
தொன்மக் கதைகளின் படி அரித்துவார், உஜ்ஜெயினி, நாசிக், பிரயாகை ஆகிய நான்கு இடங்களில் அமுதத் துளிகள் இருக்கும் இடங்களில் இதுவும் ஒன்றாகும். இறப்பில்லா வாழ்வு தரும் அமுதத்தைப் பெற தேவர்களும் அசுரர்களும் சேர்ந்து சமுத்திர மந்தனம் அல்லது பாற்கடலைக் கடைந்தபோது கிடைத்த அமுதத்தை கருடன் சுமந்து சென்றபோது தற்செயலாக இந்த இடங்களில் சிந்தியது. அமுதம் சிந்திய இடமான பிரம்ம குண்டம், ஹரனின் படித்துறை (ஹர் கி பவுரி அதாவது, "இறைவனின் அடிச்சுவடுகள்") அமைந்துள்ளதாக நம்பப்படுகிறது. மேலும் இது அரித்வாரின் மிகவும் புனிதமான காட் (படித்துறை) எனக் கருதப்படுகிறது. இது கன்வார் யாத்திரையின் முதன்மை மையமாகவும் உள்ளது, இங்கு பல இலட்ச்சக்கணக்கான பக்தர்கள் கங்கையில் இருந்து புனித நீரை எடுத்து நூற்றுக்கணக்கான மைல்கள் கடந்து சிவன் கோவில்களில் தீர்த்தப் பிரசாதமாக வழங்குகிறார்கள். இன்று, இந்த நகரம் அதன் சமய முக்கியத்துவத்திற்கு அப்பாற்பட்டு, வேகமாக வளர்ந்து வருகிறது. இந்த நகரத்தின் அருகாமையில் மாநில தொழில் வளர்ச்சிக் கழகம் (SIDCUL) மற்றும் பாரத மிகு மின் நிறுவனம் (BHEL) மற்றும் அதனுடன் இணைந்த துணை நிறுவனங்கள் உருவாகி தொழில் வளர்ச்சி ஏற்பட்டுள்ளது.
அரித்வார் இந்திய கலாச்சாரம் மற்றும் வளர்ச்சியின் பல்வண்ணக் காட்சியை வழங்குகிறது. புனித நூல்களில், இது கபிலஸ்தான், கங்காத்வார், மாயாபுரி என பலவாக குறிப்பிடப்பட்டுள்ளது. இது சோட்டா சார் தாம் (உத்தரகாண்டில் உள்ள நான்கு முக்கிய புனிதத் தலங்கள்) செல்லும் ஒரு வழியாகும். இத்தலத்தை சைவர்கள் (சிவ பக்தர்கள்) மற்றும் வைணவர்கள் ( விஷ்ணுவின் பக்தர்கள்) முறையே ஹர்த்வார் மற்றும் ஹரித்வார் என்று அழைக்கிறார்கள், ஹர் என்றால் சிவன் ஹரி என்றால் விஷ்ணு.
சொற்பிறப்பியல்
link=//upload.wikimedia.org/wikipedia/commons/thumb/7/77/Haridwar_Aerial_view.jpg/220px-Haridwar_Aerial_view.jpg|thumb| நீல் தாரா (இடது) மற்றும் கங்கை கால்வாய் (வலது) என்று அழைக்கப்படும் முக்கியமான [[கங்கை ஆறு, அரித்வார் வழியாக பாய்கிறது.]] நகரத்தின் நவீன பெயர் இரண்டு விதமாக ஹரித்வார் மற்றும் ஹர்த்வார் என்று எழுதப்படுகிறது. இந்த பெயர்கள் ஒவ்வொன்றும் தனித்தனியான பொருளைக் கொண்டுள்ளன.
இந்து சமயத்தின் ஒரு வழிபாட்டு மொழியான சமசுகிருதத்தில், ஹரி என்றால் " விஷ்ணு ", மேலும் துவாரம் என்றால் "வாசல்" என்பதாகும். எனவே, ஹரித்வார் என்றால் "விஷ்ணுவின் நுழைவாயில்" என்று பொருள் சொல்லப்படுகிறது. விஷ்ணுவின் முக்கிய கோவிலான பத்ரிநாத் தரிசனம் செய்வதற்காக புனிதப் பயணிகள் பயணத்தைத் தொடங்கும் இடமாக இது உள்ளதால் இந்தப் பெயரைப் பெற்றது.
அதே போல ஹர என்றால் " சிவன் " என்று பொருள் உண்டு. எனவே, ஹர்த்வார் என்பது "சிவனின் நுழைவாயில்" என்று கூறப்படுகிறது. அரித்துவாரானது கயிலை மலை, ஜோதிர்லிங்கங்களில் அதி வடக்கே உள்ள கேதார்நாத்,  சிறிய சார் தாம் யாத்திரை தலங்களில் ஒன்றான பத்ரிநாத்  போன்ற அனைத்து முக்கிய வழிபாட்டு இடங்களுக்கு செல்லும் புனிதப் பயணிகள் தங்கள் பயணத்தைத் தொடங்குவதற்கான ஒரு பொதுவான இடமாக இந்நகரம் உள்ளது.
தொன்மங்களின் படி மேலிருந்து இறங்கிய கங்கையை, அரித்துவாரில் தான் சிவன் தனது சடாமுடியில் தாங்கி பின்னர் கீழிறக்கினார். அப்போதுதான் கங்கா தேவி அரித்துவாரத்தில் கங்கை ஆறாக இறங்கினாள். கங்கை ஆறு, கங்கோத்ரி பனிப்பாறையின் விளிம்பில் உள்ள கோமுகத்தில் அதன் மூலத்திலிருந்து உருவாகி 253 கிலோமீட்டர்கள் (157 மைல்) பாய்ந்த பிறகு, அரித்துவாரில் முதன்முறையாக கங்கை சமவெளியில் நுழைகிறது. இதுவே இந்த நகரத்திற்கு அதன் பண்டைய பெயரான கங்கத்வாரா ஏற்பட காரணமாயிற்று.
வரலாறு
link=//upload.wikimedia.org/wikipedia/commons/thumb/3/3f/Ganga_Mahabalipuram.jpg/150px-Ganga_Mahabalipuram.jpg|வலது|thumb|208x208px| இளவரசர் [[பகீரதன் தன் முன்னோர்கள் 60,000 பேரின் வீடுபேறுக்காக தவம் செய்தான்.]] வேதங்களில், அரித்துவார் கபிலஸ்தானம், கங்காத்வாரா மாயாபுரி என்று பலவிதமாகக் குறிப்பிடப்பட்டுள்ளது. இது சார் தாம் (உத்தரகாண்டில் உள்ள நான்கு முக்கிய புனித்த் தலங்களான பத்ரிநாத் , கேதார்நாத், கங்கோத்ரி யமுனோத்திரி ) எனப்படும் புனிதத்தலங்களுக்கான நுழைவாயிலாகவும் உள்ளது. எனவே சைவர்கள் (சிவனைப் பின்பற்றுபவர்கள்) மற்றும் வைணவர்கள் விஷ்ணுவை பின்பற்றுபவர்கள்) இந்த இடத்தை ஹர்த்வார் மற்றும் ஹரித்வார்  என்று அழைக்கிறார்கள். இதில் உள்ள ஹரா என்பது சிவனையும், ஹரி என்பது விஷ்ணுவையும் குறிப்பிடும் சொற்களாகும்.  link=//upload.wikimedia.org/wikipedia/commons/thumb/5/57/Shiva_Bearing_the_Descent_of_the_Ganges_River%2C_folio_from_a_Hindi_manuscript_by_the_saint_Narayan_LACMA_M.86.345.6.jpg/150px-Shiva_Bearing_the_Descent_of_the_Ganges_River%2C_folio_from_a_Hindi_manuscript_by_the_saint_Narayan_LACMA_M.86.345.6.jpg|இடது|thumb|204x204px|  [[கங்கை ஆறு|கங்கை ஆற்றை  தலையில் தாங்கி கீழிறக்கும் கங்காதரர் என அழைக்கப்படும் சிவன். இதை பார்வதி, பகீரதன், நந்தி போன்றோர் பார்க்கின்றனர். ஓவியத்தின் காலம் சுமார் 1740]] மகாபாரதத்தின் வனபர்வத்தில், தௌம்ய முனிவர் தருமனிடம் இந்தியாவின் தீர்த்தங்களைப் பற்றிக் கூறும் இடத்தில், கங்காத்வார், அதாவது ஹரித்வார் மற்றும் கன்கால் ஆகியவை குறிப்பிடப்பட்டுள்ளது. அகத்தியர் தனது மனைவி, லோபாமுத்திரை ( விதர்பாவின் இளவரசி ) உதவியுடன் இங்கு தவம் செய்ததாகவும் குறிப்பிடுகிறது.
கபிலா முனிவருக்கு இங்கு ஒரு ஆசிரமம் இருந்தாக கூறப்படுகிறது. அதன் பண்டைய பெயர், கபிலா அல்லது கபிலஸ்தானம்.
தொன்மவியல் அரசன், சூரிய குல மன்னன், சகரனின் ( இராமனின் மூதாதை) கொள்ளுப் பேரனான பரதன், தன் மூதாதையர்கள் 60,000 பேரின் வீடுபேறுக்காக சத்ய யுகத்தில், பல ஆண்டுகள் தவம் செய்து கங்கை ஆற்றை சொர்க்கத்திலிருந்து இறக்கியதாகக் கூறப்படுகிறது. அதன் தொடர்ச்சியாக ஆயிரக்கணக்கான இந்துக்களால், தங்கள் குடும்பத்தில் இறந்தவர்களின் சாம்பலை அவர்களின் வீடுபேறுக்கான நம்பிக்கையில் இங்கு கொண்டு வருகிறார்கள். புனித கங்கை எப்பொழுதும் படும் ஹர் கி பவுரியின் மேல் பகுதியில் உள்ள கல்லில் விஷ்ணு தனது கால் தடத்தை பதித்ததாக கூறப்படுகிறது.
அரித்துவார் மௌரியப் பேரரசின் (கி.மு. 322-185) ஆட்சியின் கீழ் வந்தது, பின்னர் குசானப் பேரரசின் கீழ் (கி.பி. 1-3 ஆம் நூற்றாண்டுகள்) இருந்தது. இப்பகுதியில் கிமு 1700 முதல் கிமு 1200 வரை சுடுமண் பாண்ட கலாச்சாரம் இருந்ததாக தொல்லியல் கண்டுபிடிப்புகள் நிரூபித்துள்ளன. அரித்துவார் குறித்த முதல் நவீன கால எழுத்துச் சான்றுகள் கிபி 629 இல் இந்தியாவுக்கு பயணம் செய்த சீனப் பயணியான சுவான்சாங்கின் பதிவுகளில் காணப்படுகின்றன. மன்னர் ஹர்ஷவர்தனன் (590-647) ஆட்சியின் போது அரித்வாரை 'மோ-யு-லோ' என்று சுவாங்சாங் பதிவு செய்துள்ளார். அதன் எச்சங்கள் நவீன நகரத்திற்கு சற்று தெற்கே உள்ள மாயாப்பூரில் இன்னும் உள்ளன. அங்கு உள்ள இடிபாடுகளில் ஒரு கோட்டை மற்றும் மூன்று கோயில்கள், உடைந்த கல் சிற்பங்கள் போன்றவை உள்ளன. அவர் மோ-யு-லோவின் வடக்கே, கங்கையின் நுழைவாயில் என்று அழைக்கப்படும் ஒரு கோயில் இருப்பதைக் குறிப்பிடுகிறார். link=//upload.wikimedia.org/wikipedia/commons/thumb/5/58/Head_of_Ganges_Canal%2C_Haridwar%2C_1894-1898.jpg/220px-Head_of_Ganges_Canal%2C_Haridwar%2C_1894-1898.jpg|thumb| கங்கை கால்வாய், அரித்துவார், ca 1894-1898. link=//upload.wikimedia.org/wikipedia/commons/thumb/7/74/Haridwar_from_opposite_bank_of_the_Ganges%2C_1866.jpg/220px-Haridwar_from_opposite_bank_of_the_Ganges%2C_1866.jpg|thumb| கங்கையின் எதிர்க் கரையிலிருந்து அரித்துவார், 1866 அரித்வார் 1206 இல் தில்லி சுல்தானகத்தின் ஆட்சியின் கீழ் வந்தது.
இந்த நகரம் 13 சனவரி 1399 அன்று மத்திய ஆசிய படையெடுப்பாளர் தைமூர் லாங்கின் (1336-1405) வசம் வீழ்ந்தது.
அரித்துவாருக்கு தனது பயணத்தின் போது, முதல் சீக்கிய குருவான, குரு நானக் (1469-1539) 'குஷாவர்ட் காட்' என்னும் படித்துறையில் குளித்தார், அதில் புகழ்பெற்ற, 'பயிர்களுக்கு நீர் பாய்ச்சுதல்' அத்தியாயம் இயற்றப்பட்டது. அவரது வருகை இங்கு உள்ள குருத்வாரா (குருத்வாரா நானக்வாரா) மூலம் நினைவுகூரப்படுகிறது. இரண்டு சீக்கிய ஜனம்சாகிகளின் (வரலாற்று நூல்கள்) கூற்றுப்படி, இந்த வருகை கிபி 1504 இல் வைசாக்கி நாளில் நடந்தது, பின்னர் அவர் கார்வாலில் உள்ள கோட்வாரா செல்லும் வழியில் கன்காலையும் பார்வையிட்டார். அரித்வாரில் உள்ள பாண்டாக்களில் கொடிவழி (வம்சாவளி) பதிவுகளை வைத்திருப்பதாக அறியப்படுகிறது. வாஹிஸ் என்று அழைக்கப்படும், இந்த பதிவுகள் நகரத்திற்கு அவர்கள் ஒவ்வொரு முறை வரும் போதும் புதுப்பிக்கப்படுகின்றன. அது மேலும் வட இந்தியாவில் உள்ள பரந்த குடும்ப மரங்களின் களஞ்சியமாக உள்ளது.
16 ஆம் நூற்றாண்டில், இந்த நகரம் முகலாயர்களின் ஆட்சியின் கீழ் வந்தது. 16 ஆம் நூற்றாண்டில் முகலாயப் பேரரசர் அக்பரின் ஆட்சியின் போது அபுல் ஃபசல் எழுதிய அயினி அக்பரியில், இந்துக்களின் ஏழு புனித நகரங்களில் ஒன்றாக கங்கைக் கரையில் அர்த்வார் என்று அழைக்கப்படும் மாயா (மாயாபூர்) என்று குறிப்பிடுகிறது. முகலாயப் பேரரசர் அக்பர் தனது பயணத்தின்போதும், தன் இருப்பிடத்தில் இருந்தபோதும், கங்கை ஆற்றிலிருந்து கொண்டுவரப்பட்ட தண்ணீரைக் குடித்ததாகவும் அது குறிப்பிடுகிறது. சோரூன் மற்றும் பின்னர் ஹரித்வாரில் சிறப்பு ஆட்கள் நிறுத்தப்பட்டு, முத்திரை வைக்கப்பட்ட சாடிகளில், அவருக்காக கங்கை நீர் நிறப்பபட்டு கொண்டு செல்லப்பட்டது.
முகலாயர் காலத்தில், அரித்வாரில் அக்பரின் செப்பு காசுகளை அச்சிடும் சாலை இருந்தது. அம்பெர் அரசர் மான் சிங், இன்றைய அரித்வார் நகருக்கான அடித்தளத்தை உருவாக்கினார் என்றும், ஹர் கி பவுரியில் உள்ள படித்துறைகளை புதுப்பித்ததாகவும் கூறப்படுகிறது. அவர் இறந்த பிறகு, அவரது அஸ்தியும் பிரம்ம குண்டத்தில் கரைக்கப்பட்டதாக கூறப்படுகிறது. பேரரசர் ஜஹாங்கீர் (1596-1627) ஆட்சியில் இந்த நகரத்திற்கு விஜயம் செய்த ஆங்கில பயணியான தாமஸ் கோரியாட், இதை சிவனின் தலைநகரான 'ஹரித்வாரா' என்று குறிப்பிடுகிறார்.
பண்டைய காலத்தில் இருந்துவரும் நகரங்களில் ஒன்றான அரித்துவார், புத்தர் காலத்திலிருந்து, மிக அண்மையில் பிரித்தானியர் வருகை வரையிலான வாழ்க்கை மற்றும் காலத்துடன் தொட்ச்சியைக் கொண்டுள்ளதால், பண்டைய இந்து வேதங்களில் இதன் குறிப்பைக் காணலாம். அரித்வார் செழிப்பான, பழமையான சமய மற்றும் கலாச்சார பாரம்பரியத்தை கொண்டுள்ளது. இது இன்னும் பல பழைய அவேலிகள் மற்றும் நேர்த்தியான சுவரோவியங்கள் மற்றும் சிக்கலான கற்களால் ஆன மாளிகைகளைக் கொண்டுள்ளது.
1901 ஆம் ஆண்டில், இது 25,597 மக்கள் தொகையைக் கொண்டிருந்தது. மேலும் ஐக்கிய மாகாணத்தின் சகாரன்பூர் மாவட்டத்தில் உள்ள ரூர்க்கி வட்டத்தின் ஒரு பகுதியாக இருந்தது. 1947 இல் உத்தரப் பிரதேசம் உருவாகும் வரை அது தொடர்ந்தது.
அரித்துவார் உடல், மனம், உள்ளத்தால் சோர்வடைந்தவர்களின் உறைவிடமாக இருந்து வருகிறது. இது பல்வேறு கலைகள், அறிவியல், கலாச்சாரத்தை கற்றுக்கொள்வதற்கான ஈர்ப்பை தரும் மையமாகவும் உள்ளது. ஆயுர்வேத மருந்துகள் மற்றும் மூலிகை மருந்துகளின் சிறந்த மையமாக இந்த நகரம் நீண்டகாலமாக நிலைநிறுத்தப்பட்டுள்ளது. மேலும் குருகுல் காங்கிரி விஸ்வவித்யாலயா உட்பட தனித்துவமான குருகுலங்களுக்கான (பாரம்பரியப் பள்ளி) அமைவிடமாக உள்ளது. இந்த கல்வி நிலையம் பரந்த வளாகத்தைக் கொண்டுள்ளதோடு, பாரம்பரிய கல்வியை 1902 முதல் வழங்கிவருகிறது. அரித்வாரின் வளர்ச்சி 1960 களில் வேகம் எடுத்தது, நவீன நாகரிகத்தின் அடையாளமான பாரத மிகு மின் நிறுவனம், 1975 இல் 'மகாரத்னா பொதுத்துறை நிறுவனமாக' நிறுவப்பட்டது. அருகில் உள்ள ரூர்க்கி பல்கலைக்கழகமும், தற்போதைய இந்திய தொழில் நுட்பக் கழகம்மானது அறிவியல் மற்றும் பொறியியல் துறைக் கல்வியில் மிகவும் பழமையான மற்றும் மிகவும் மதிப்புமிக்க கல்வி நிறுவனங்களில் ஒன்றாகும்.
குறிப்புகள்
பகுப்பு:வைணவ சமயம் பகுப்பு:சைவ சமயம் பகுப்பு:Coordinates on Wikidata பகுப்பு:உத்தராகண்ட மாநகராட்சிகள் பகுப்பு:உத்தராகண்டத்திலுள்ள சுற்றுலாத் தளங்கள் பகுப்பு:அரித்துவார் மாவட்டம்
கும்மிடிப்பூண்டி வட்டம்
கும்மிடிப்பூண்டி வட்டம், தமிழ்நாட்டின் திருவள்ளூர் மாவட்டத்தில் உள்ள 9 வட்டங்களில் ஒன்றாகும். இந்த வட்டத்தின் தலைமையகமாக கும்மிடிப்பூண்டி நகரம் உள்ளது.
இந்த வட்டம் 4 உள்வட்டங்களும், 88  வருவாய் கிராமங்களும் கொண்டது.
கும்மிடிப்பூண்டி ஊராட்சி ஒன்றியம் இவ்வட்டத்தில் உள்ளது.
மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 190,541  மக்கள்தொகை கொண்டது. மக்கள்தொகையில் 95,799 ஆண்களும், 94,742   பெண்களும் உள்ளனர். 50,144  குடும்பங்கள்  கொண்ட இவ்வட்ட மக்கள்தொகையில் 83.6%   கிராமப்புறங்களில்   வாழ்கின்றனர். இவ்வட்டத்தின் எழுத்தறிவு  71.86% மற்றும்பாலின விகிதம் 1,000 ஆண்களுக்கு, 989 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 21584 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 971  பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 49,849 மற்றும் 5,100 ஆகவுள்ளனர். மக்கள்தொகையில் இந்துக்கள் 93.73, இசுலாமியர்கள் 2.82% , கிறித்தவர்கள் 3.19%  மற்றும் பிறர் 0.08% ஆகவுள்ளனர்.
மேற்கோள்கள்
பகுப்பு:திருவள்ளூர் மாவட்ட வட்டங்கள்
ஏலூர் சட்டமன்றத் தொகுதி
ஏலூரு என்பது ஆந்திரப் பிரதேச சட்டமன்றத்துக்கான தொகுதியாகும். இது ஏலூரு மக்களவைத் தொகுதிக்கு உட்பட்டது.
உட்பட்ட பகுதிகள்
இது மேற்கு கோதாவரி மாவட்டத்தில் உள்ள கீழ்க்காணும் பகுதிகளைக் கொண்டுள்ளது.
சான்றுகள்
பகுப்பு:ஆந்திரப் பிரதேச சட்டமன்றத் தொகுதிகள் பகுப்பு:மேற்கு கோதாவரி மாவட்டம்
வேப்பத்தூர்
அமைவிடம்
தஞ்சாவூரிலிருந்து 60 கிமீ தொலைவில் உள்ள பேப்பத்தூர் பேரூராட்சிக்கு அருகில் திருவிடைமருதூர் 4 கிமீ;  கும்பகோணம் 10 கிமீ; மயிலாடுதுறை 25 கிமீ; திருவாரூர் 55 கிமீ;  தொலைவில் உள்ளது.
பேரூராட்சியின் அமைப்பு
15.5 சகிமீ பரப்பும், 15  வார்டுகளும், 51  தெருக்களும் கொண்ட இப்பேரூராட்சி  திருவிடைமருதூர் (சட்டமன்றத் தொகுதி)க்கும், மயிலாடுதுறை மக்களவைத் தொகுதிக்கும் உட்பட்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி     1950 வீடுகளும், 7949 மக்கள்தொகையும் கொண்டது.
ஆதாரங்கள்
பகுப்பு:தஞ்சாவூர் மாவட்டத்தில் உள்ள பேரூராட்சிகள்
நானி பட்டாச்சார்யா
ஆரம்ப நாட்களில்
நானி பட்டாச்சார்யா காளிதாஸ் பட்டாச்சார்யாவிற்கு 1917 ஆண்டு நவம்பர் 6 ஆம் தேதி முர்ஷிதாபாத் மாவட்டத்தில் உள்ள காக்ராவில் பிறந்தார். ஜியாகஞ்ச் பள்ளியில் தனது பள்ளி இறுதித்தேர்வில் தேர்ச்சி பெற்றார். கடும் நெருக்கடிகளுக்கு மத்தியிலும் உயர்கல்வியை முடித்தார். பஹரம்பூரில் உள்ள அர்னகலி டோலில் சில காலம் படித்து, கல்கத்தா பல்கலைக்கழகத்தில் பட்டப்படிப்பை முடித்தார்.
தேசியப் போராட்டத்தில் பங்கேற்றதற்காக, இவர் 1936-38 காலகட்டத்தில் மற்றும் 1940-46 காலகட்டத்தில் சிறையில் அடைக்கப்பட்டார். சுதந்திரத்திற்கு முன்னும் பின்னும் பல சந்தர்ப்பங்களில் சிறையில் அடைக்கப்பட்டார்.
தொழிற்சங்க நடவடிக்கைகள் மற்றும் தேர்தல் அரசியல்
இரயில்வே தொழிலாளர்களின் தொழிற்சங்கத்தின் வளர்ச்சியைத் தவிர, இவர் டோர்ஸில் உள்ள தேயிலைத் தோட்டத் தொழிலாளர்களிடையே பணியாற்றினார். இவர் டோர்ஸ் சா பாகன் தொழிலாளர் சங்கத்துடன் தொடர்புடையவர்.
நானி பட்டாச்சார்யா 1967, 1969, 1977, 1982, மற்றும் 1987 ஆம் ஆண்டில் அலிபுர்துவார்ஸ் சட்டமன்றத் தொகுதியிலிருந்து மேற்கு வங்க மாநில சட்டமன்றத்திற்கு தேர்ந்தெடுக்கப்பட்டார்.
1989-ஆம் ஆண்டில் புரட்சிகர சோசலிசக் கட்சியின் மாநிலச் செயலாளராக இருந்தார்.
இறப்பு
இவர் 1993-ஆம் ஆண்டு அக்டோபரில் இறந்தார்.
மேற்கோள்கள்
பகுப்பு:10வது மக்களவை உறுப்பினர்கள் பகுப்பு:9வது மக்களவை உறுப்பினர்கள் பகுப்பு:1993 இறப்புகள் பகுப்பு:1917 பிறப்புகள்
சூழியம்
சூழியம் என்பது திராவிடர் கழகத்தின் ஒரு துணை அமைப்பு ஆகும். தமிழர்களைச் சிந்தனையாளர்களாக ஆக்குவது இந்த அமைப்பின் நோக்கம். இவ்வமைப்பு 2014 சனவரி 26 இல் திராவிடர் கழகத்தின் தலைவர் கி. வீரமணி தலைமையில் உருவாக்கப்பட்டது.
பொறுப்புகள்
சூழ்வலர், செயலாளர், சூழ்வார், சூழியர் என்று பொறுப்புகள் உள்ளன. முனைவர் மா. நன்னன், கலி. பூங்குன்றன் ஆகியோர் முறையே சூழ்வலராகவும் செயலாளராகவும் உள்ளார்கள்
செயற்பாடு
இவ்வமைப்பின் கூட்டங்களுக்கு மொழி, பொருள், வரலாறு, ஆகிய துறையைச் சேர்ந்த அறிஞர்கள் இயற்பியல், வேதியல் விண்ணியல், பொறியியல், மருத்துவம் போன்ற துறைகளின் வல்லுநர்கள் அழைக்கப்படுவர்.
மேற்கோள்
பகுப்பு:தமிழ்நாட்டு திராவிட அமைப்புகள்
இராம்பன், ஜம்மு காஷ்மீர்
இராம்பன் (Ramban)  என்பது இந்தியாவின் ஜம்மு & காஷ்மீரின் இராம்பன் மாவட்டத்தில் உள்ள ஒரு நகரமாகும். இது இராம்பன் மாவட்டத்தின் மாவட்ட தலைமையகமாகும். இது ஜம்முவிலிருந்து 150 கி.மீ தொலைவிலும், சிறிநகரிலிருந்து 150 கி.மீ தூரத்திலும் தேசிய நெடுஞ்சாலை -1 ஏ (இப்போது தேசிய நெடுஞ்சாலை-44) இல் செனாப் பள்ளத்தாக்கிலுள்ள செனாப் ஆற்றின் கரையில் அமைந்துள்ளது, இது ஜம்மு &சிறிநகரிலிருந்து தேசிய நெடுஞ்சாலையில் கிட்டத்தட்ட மைய புள்ளியாக அமைந்துள்ளது. வலது|thumb| இராம்பனில் செனாப் ஆற்றின் மீது பழைய பாலம் வலது|thumb| இராம்பன் வழியாக பாயும் செனாப் ஆறு
வரலாறு
1846 ஆம் ஆண்டில் ஜம்மு & காஷ்மீர் மாநிலம் உருவாவதற்கு முன்பு, செனாப் ஆற்றின் வலது கரையில் 15 வீடுகளைக் கொண்ட நாஷ்பாண்ட் (பின்னர் 'ராம்பன்') என்று அழைக்கப்பட்ட ஒரு சிறிய கிராமம் இருந்ததாக சி.இ. பேட்ஸ் காஷ்மீரின் வர்த்தமானி என்ற தனது புத்தகத்தில் எழுதுகிறார். ஜம்முவின் ராஜா குலாப் சிங் ஜம்மு & காஷ்மீர் மாநிலத்தின் மகாராஜாவானபோது, ஜம்மு-உதம்பூர் -பனிஹால் வழியாக அரச குடும்பத்தினர் சிறீநகரை அடைய இந்த ஊரை பயன்படுத்தினர். தோக்ராக்கள் தற்போதைய இராம்பனுக்கு அருகில் ஒரு கட்டிடத்தையும், செனாப் ஆற்றைக் கடக்க ஒரு மரப் பாலத்தையும் கட்டினர். ஜம்முவிலிருந்து சிறீநகருக்கு பனிஹால் வழியாக ஒரு வண்டி சாலை மற்றும் இராம்பனில் செனாப் ஆற்றின் மீது ஒரு தொங்கு பாலம் போன்றவற்றை அமைக்க மகாராஜா உத்தரவிட்டார் என்று சுகதேவ் சிங் சடக் என்பவர் தனது ‘மகாராஜா ரன்பீர் சிங்’ புத்தகத்தில் எழுதுகிறார். இந்த சாலை தேசிய நெடுஞ்சாலையாக மாற்றப்பட்டுள்ளது. இப்போது அது நான்குவழி பாதைகளாக மாற்றப்பட்டு வருகிறது. இந்த சாலையின் வளர்ச்சியுடன், இராம்பனும் நிறைய வளர்ச்சியடைந்தது. இப்போது அது மாவட்ட தலைமையகத்தின் அந்தஸ்தைப் பெற்றுள்ளது.
நிலவியல்
வலது|thumb| சந்திரோக்கிலிருந்து பார்த்தபடி இராம்பனின் அகலப் பரப்பு காட்சி thumb| மைத்ரா, இராம்பன் இராம்பன் மாவட்டத்தின் சராசரி உயரம் 747 மீட்டர் (3792 அடி) ஆகும். இராம்பன் மாவட்டத்தின் எல்லைக் கோடுகள் அதன் தெற்கே பத்னிடாப், அதன் கிழக்கில் அசார், மேற்கில் கூல் மற்றும் அதன் வடக்கே பனிஹால் ஆகியவற்றிலிருந்து வரையப்பட்டுள்ளன. இராம்பன் மாவட்டத்தில் ஏழு வட்டங்கள் உள்ளன. அதாவது பனிஹால், காரி, உக்ரஹால், இராம்பன், ராஜ்கர்ஹண்ட்கூல் மற்றும் நான்கு சமூக மேம்பாட்டு தொகுதிகள், அதாவது பனிஹால், கூல், இராம்பன் மற்றும் ராம்சூ ஆகியன. இந்த மாவட்டம் 2001 இல் 116 மக்கள் தொகை கணக்கெடுப்பு கிராமங்களையும் 127 வருவாய் கிராமங்களையும் கொண்டிருந்தது.
புள்ளிவிவரங்கள்
2011 இந்திய மக்கள் தொகை கணக்கெடுப்பின்படி, இராம்பன் நகரத்தின் மக்கள் தொகை 3,596 பேர் என்ற அளவில் இருந்தது. இதில் 1,873 பேர் ஆண்கள், 1,723 பெண்களாவர். இராம்பன் நகரத்தின் கல்வியறிவு விகிதம் 82.23 சதவீதமாகும். இராம்பனில், ஆண்களின் கல்வியறிவு 90.42 சதவீதமாகவும், பெண் கல்வியறிவு விகிதம் 73.52 சதவீதமாகவும் உள்ளது.
கஜ்பத் கோட்டை
மலையின் உச்சியில் கஜ்பத் கோட்டை என்று அழைக்கப்படும் ஒரு முக்கியமான கோட்டை உள்ளது. ஒருமுறை ஷேக் அப்துல்லா இந்த கோட்டையில் சில நாட்கள் சிறையில் அடைக்கப்பட்டார் என்று கூறப்படுகிறது. 1825 ஆம் ஆண்டில், குலாப் சிங் இந்த கோட்டையில் பிம்பரைச் சேர்ந்த ராஜா சுல்தான் கானை சிறையில் அடைத்தார். சுல்தான் கான் அங்கேயே இறந்து சந்தர்கோட்டில் அடக்கம் செய்யப்பட்டார்.
1858 ஆம் ஆண்டில் ரஜௌரியின் ஆளுநரும் மகாராஜாவின் நெருங்கிய உறவினருமான மீன் ஹத்து சிங் மாநில அரசுக்கு எதிராக கிளர்ச்சி செய்து மகாராஜா ரண்பீர் சிங்கைக் கொல்ல முயன்றார். மீன் ஹத்து கைது செய்யப்பட்டு கஜ்பத் கோட்டைக்கு மாற்றப்பட்டார்.
குறிப்புகள்
பகுப்பு:Coordinates on Wikidata பகுப்பு:ஜம்மு காஷ்மீர் பகுப்பு:ஜம்மு காஷ்மீர் புவியியல் பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
என் வழி தனி வழி (நூல்)
என் வழி தனி வழி (Playing It My Way) என்பது இந்தியத் துடுப்பாட்ட அணியின் முன்னாள் தலைவர் சச்சின் டெண்டுல்கரின் சுயசரிதையான பிளேயிங் இட் மை வே  என்பதின் தமிழ் மொழிபெயர்ப்பு நூல் ஆகும். இந்நூல் நவம்பர் 5, 2014இல் மும்பையில் வெளியிடப்பட்டது. இந்நூலில் டெண்டுல்கருடைய ஆரம்பகால வாழ்க்கை மற்றும் தனது 24 ஆண்டுகால துடுப்பாட்ட வாழ்க்கை பற்றிய பொதுவெளியில் பகிராத நிகழ்வுகளை உள்ளடக்கியுள்ளது. புனைகதை மற்றும் புனைவிலி ஆகிய பிரிவுகளில் அதிகம் விற்பனையானதால் லிம்கா சாதனைகள் புத்தகத்தில் இடம் பெற்றது. இந்நூலின் முன்பதிவானது வால்டர் ஐசக்சன் மற்றும் ஸ்டீவ் ஜொப்ஸ் ஆகியோரின் சுயசரிதை நூல்களின் முன்பதிவின் சாதனைகளைத் தகர்த்தது.
சான்றுகள்
பகுப்பு:சச்சின் டெண்டுல்கர் பகுப்பு:தன்வரலாறுகள்
ரெட்டியார்பட்டி ஊராட்சி
ரெட்டியார்பட்டி ஊராட்சி (Reddiyarpatti Gram Panchayat), தமிழ்நாட்டின் திருநெல்வேலி மாவட்டத்தில் உள்ள பாளையங்கோட்டை வட்டாரத்தில் அமைந்துள்ளது. இந்த ஊராட்சி, நாங்குநேரி சட்டமன்றத் தொகுதிக்கும் திருநெல்வேலி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3370 ஆகும். இவர்களில் பெண்கள் 1697 பேரும் ஆண்கள் 1673 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருநெல்வேலி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சொக்கத்தங்கம் (திரைப்படம்)
சொக்கத்தங்கம்  (Chokka Thangam) 2003 இல் வெளிவந்த தமிழ்த் திரைப்படம் ஆகும். இத்திரைப்படத்தை பாக்யராஜ் எழுதி இயக்கியுள்ளார். ஜி.வி நிறுவனம் சார்பில் ஜி.வெங்கடேஸ்வரன் தயாரித்துள்ளார். இத்திரைப்படத்திற்கு தேவா இசையமைத்துள்ளார். விஜயகாந்த், சௌந்தர்யா, பிரகாஷ் ராஜ், கவுண்டமணி, செந்தில், உமா ஆகியோர் முக்கியக் கதாப்பாத்திரத்தில் நடித்துள்ளனர்.
மேற்கோள்கள்
பகுப்பு:தேவா இசையமைத்த திரைப்படங்கள் பகுப்பு:விஜயகாந்த் நடித்துள்ள திரைப்படங்கள் பகுப்பு:கே. பாக்யராஜ் நடித்த திரைப்படங்கள் பகுப்பு:கவுண்டமணி நடித்த திரைப்படங்கள் பகுப்பு:செந்தில் நடித்த திரைப்படங்கள் பகுப்பு:2003 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:கே.பாக்யராஜ் இயக்கிய திரைப்படங்கள் பகுப்பு:பிரகாஷ் ராஜ் நடித்த திரைப்படங்கள் பகுப்பு:எஸ். எஸ். சந்திரன் நடித்த திரைப்படங்கள்
அடைப்பி
அடைப்பி (Gasket) அடைவலயம் என்பது இயந்திர பாக இணைப்புக்களில் அழுத்தத்தாலோ அல்லது தெறித்தலினாலோ கசிவுகள் ஏற்படாமல் தடுக்கப் பயன்படுகிறது. இணைப்பிறுக்கித் தகடு, இரப்பர் வலயங்கள் போன்றவை அடைப்பியாக செயற்படுகின்றன. அடைப்பிகள் பயன்படும் முறை மற்றும் இடத்தைப் பொறுத்து பலவகையாகப் பிரிக்கப்படுகிறது.
உயரழுத்த நீராவி அமைப்புகள் போன்ற குறிப்பிட்ட பயன்பாடுகளுக்கான அடைவலயங்கள் கல்நாரால் செய்யப்படுவதுண்டு. என்றாலும், கல்நார்த் தொடுகை தரும் உடல்நலக்கேடுகள் காரணமாக, பெரும்பாலும் கல்நார் சாராத அடைவலயங்களே நடைமுறைப் பயன்பாட்டில் உள்ளன.
சில குழாய் இணைப்புகள் பொன்மத்தாலேயே செய்யப்படுகின்றன. இவற்றில் அமர்வுப் பரப்பே அடைப்பு வேலையை நிறைவேற்றுகிறது. பொன்மத்தின் இயல்பான வில்லியல்பு அல்லது பான்மை ( σy,பொன்மத்தின் நெகிழ்வலிமை வரை) பயன்படுத்தப்படுகிறது. இவை அமுக்கவகை இணைப்புகள் (R-con and E-con compressive type joints) எனப்படுகின்றன.
மேற்கோள்கள்
பகுப்பு:இயந்திரங்கள்
இந்தியக் கடற்படை
இந்தியக் கடற்படை (தேவநாகரி: भारतीय नौ सेना) என்பது இந்திய பாதுகாப்பு படைகளின் கப்பல் பிரிவு. 2013-2014 காலகட்டத்தில் இதில் ஏறத்தாழ இலட்சத்திற்கு அதிகமான ஊழியர்கள் உள்ளனர், இவர்களில் பாதுகாப்பு படையை சேராதவர்கள் 43,000, அதிகாரிகள் 8,700, கடற்படையினர் 50,000, 2008, நவம்பரில் மும்பையில் நடந்த தீவிரவாத தாக்குதலை அடுத்து "சாகர் ப்ரஹரி பல்" என்ற அமைப்பை உருவாக்கி அதில் 1,000 வீரர்களும், 80 விரைவு தாக்குதல் கலன்களும் இருக்கும் என இந்திய அரசு நாடாளுமன்றத்தில் ஜூலை 2009 தெரிவித்தது. இந்தியக் கடற்படை 2014, மார்ச்சு மாத காலத்தில் 184 கலன்களை கொண்டிருந்தது. இதில் ஐ.என்.எஸ் விராட், ஐஎன்எஸ் விக்ரமாதித்யா ஆகியனவும் 17 நீர்மூழ்கிக்கப்பல்களும் அடங்கும்.
நாட்டின் கடல் எல்லைகளை காப்பதுதான் கடற்படையின் முதன்மையான நோக்கமாக இருப்பினும், இந்தியா தனது கடற்படையைப் பல விதங்களில் பயன்படுத்துகிறது. ஒருங்கிணைந்த செயற்பாடுகள் மூலமாக சர்வதேச உறவுகளை மேம்படுத்துதல், துறை முகங்களைப் பார்வையிடுதல், பேரிடர் நிவாரணம் உள்ளிட்ட பல மனிதாபிமானச் செயல்பாடுகள் ஆகியவற்றையும் இவை உள்ளடக்கியுள்ளன. நீல நிறக் கடற்படை என அடையாளப்படுத்திக் கொள்வதற்காக தனது சக்திகளை பெருக்கிக்கொள்ளும் நோக்கத்தோடு இந்தியக் கடற்படை மிகப் பெரிய அளவில் நவீனத்துவத்திற்கும் விரிவாக்கத்திற்கும் தன்னை உட்படுத்திக்கொண்டிருக்கிறது.
பணி
இந்தியக் கடற்படை தனக்கென்று பல முதன்மையான பணிகளைக் கொண்டுள்ளது:
வரலாறு
இந்தியா 7,600 ஆண்டுகளுக்கான கடல் வலிமை வரலாறு கொண்டது. முதல் கடல் துறைமுகம் என்பது சுமாராக கி.மு 2300  கால கட்டத்தில் சிந்து சமவெளி நாகரிகத்தின் போதே, தற்பொழுது குஜராத் கரையில் உள்ள மாங்க்ரோல் துறைமுகத்திற்கு அருகிலான லோதல் என்னும் இடத்தில், கட்டப்பட்டிருந்ததாக நம்பப்படுகிறது. ஏறத்தாழ கி.மு1500ஆம் ஆண்டில் யில் எழுதப்பட்ட ரிக் வேதம், வருண தேவர் கடல் வழிகளைப்பற்றிய அறிவு பெற்றிருந்தார் என்றும் கடற் பயணங்களைப் பற்றி விரிவாகவும் எடுத்துரைக்கிறது. புயல் நிலைகளின் போது கப்பலுக்கு ஸ்திரத்தன்மையை அளிப்பதற்காக, ப்ளாவா என்னும் கப்பலின் புறங்களில் இறக்கைகள் பொருத்தப்பட்டிருந்ததாக ஒரு குறிப்பு உள்ளது. கி.பி.நான்காவது மற்றும் ஐந்தாவது நூற்றாண்டுகளில், மத்ஸ்ய யந்த்ரா என்னும் ஒரு திசையறியும் கருவி கப்பலைச் செலுத்துவதற்கு பயன்படுத்தப்பட்டது.
கப்பல்களுக்காகவே உருவாக்கப்பட்ட ஒரு நிறுவனத்தைப் பற்றிய முந்தைய காலங்களில் அறியப்பட்ட குறிப்பு, கி.மு 4வது நூற்றாண்டில் மௌரிய ஆட்சிக் காலத்தில் காணப்படுகிறது. மன்னர் சந்திரகுப்த மௌரியரின் முதன் மந்திரி கௌடில்யர் எழுதிய அர்த்த சாஸ்திரம் என்னும் நூலில், நவத்யக்ஷா (கப்பல்களின் மேற்பார்வையாளர் என்பதற்கான சமஸ்கிருத வார்த்தை) என்பதன் கீழ் மாநில நீர் வழித் துறையைப் பற்றி ஒரு முழு அத்தியாயமே காணப்படுகிறது. ஸமுத்ரஸம்யனம் என்னும் சொல்லின் பொருளுக்கு மேல் விளக்கம் அளிப்பதான நவ த்விபந்தரகமனம் என்னும் சொல் (மற்ற இடங்களுக்கு கப்பல்கள் மூலமாகச் செல்வதை அதாவது ஆய்வுப்பயணம் என்பதைக் குறிக்கும் வடமொழிச் சொல்), பௌதாயன தர்மஸாஸ்த்ரா என்னும் புத்த மதப் புத்தகம் மற்றும் இந்தப் புத்தகம் ஆகியவற்றில் பயன்படுத்தப்படுகிறது.
இந்தியாவிற்கும் அண்டை நாடுகளுக்கும் இடையிலான வணிகத்திற்குப் பல நூற்றாண்டுகளுக்குக் கடல் வழிகளே பிரதானமாக இருந்து வந்தன; அதுவே மற்ற சமூகங்களில் இந்திய கலாசாரத்தின் தாக்கம் ஏற்படுவதற்கும் காரணமாக இருந்தது. இந்தியாவின் மிகச் சக்திவாய்ந்த கடற்படைகள் மௌரிய,சதவாஹன,சோழ,விஜயநகர,கலிங்க,மராத்திய மற்றும் மொகலாய அரசுகளின் கடற்படைகளை உள்ளிட்டிருந்தது. வெளிநாட்டு வாணிபத்திலும் கடல் சார்ந்த செயற்பாடுகளிலும் சோழர்கள் சிறந்து விளங்கினர். இதனால் அவர்களது செல்வாக்கு கடல் கடந்து சீன மற்றும் தென்மேற்கு ஆசியாவிலும் பரவியது.
குடியேறிகள் காலம்
1830வது வருடம் இந்தியா ஒரு குடியேற்ற நாடு என்னும் நிலையில் இருந்த வேளையில், ஹெர் மெஜெஸ்டிஸ் இண்டியன் நேவி என்ற பெயரில், பிரிட்டிஷ் இந்தியக் கடற்படை பிரிட்டிஷ் நாட்டினரால் நிறுவப்பட்டது.(அதற்கு முன் அது 1612ஆம் ஆண்டில் கிழக்கிந்திய கம்பெனியால் ஹானரபில் ஈஸ்ட் இண்டியா கம்பெனி'ஸ் மெரைன் என்று அறியப்பட்டது. முழு வரலாறு அறிய மேலே உள்ள இணைப்பைக் காணவும்). 1928ஆம் ஆண்டில் ஒரு பொறியியல் அதிகாரியாக தி ராயல் இண்டியன் மெரைனில் சேர்ந்த சப் லெஃப்டினென்ட் டி.என். முகர்ஜி என்பவரே உயர் பொறுப்பளிக்கப்பட்ட முதல் இந்தியர் ஆவார். 1946ஆம் ஆண்டில் இந்திய மாலுமிகள் தமது கப்பல்களிலும் கரையோர நிறுவனங்களிலும் உருவாக்கிய தி ராயல் இண்டியன் நேவி மியூட்டினி என்று கூறப்பட்ட புரட்சியானது இந்தியா முழுவதும் பரவியது. இந்தப் புரட்சியில் மொத்தமாக 78 கப்பல்கள், 20 கரையோர நிறுவனங்கள் மற்றும் 20,000 மாலுமிகள் ஈடுபட்டனர். இந்தியா 1950வது வருடம் ஜனவரி 26 அன்று குடியரசு நிலை அடைந்தபோது, இது இந்தியக் கடற்படை என்று பெயர் பெற்றது; இதன் கலன்கள் இந்தியக் கப்பற் கலன்கள் (ஐ.என்.எஸ்) என்று பெயர் பெற்றன. 1958வது வருடம் ஏப்ரல் 22 அன்று கடற்படையின் முதல் தலைவராக வைஸ் அட்மிரல் ஆர்.டி.கடாரி பொறுப்பேற்றார்.
கோவா படையெடுப்புகள்
கடற்படை முதன் முதலில் ஈடுபட்ட ஒரு போராட்டம் 1961வது ஆண்டு நிகழ்ந்த ஆபரேஷன் விஜய் என்னும் கோவா படையெடுப்பு ஆகும்.
இந்திய-பாகிஸ்தான் போர்கள்
thumb|right|ஐஎன்எஸ் விக்ராந்த் 1971 போரில் பங்கு கொண்டது; மற்றும் அது கிழக்கு பாகிஸ்தான் கரையோரத்தை (தற்போதைய பங்களாதேஷ்) பாதுகாப்பதில் முக்கியப் பங்கு வகித்தது.
பாகிஸ்தான் நாட்டுடன் நிகழ்ந்த இரண்டு போர்களில் கடற்படை ஈடுபடுத்தப்பட்டுள்ளது. 1965வது ஆண்டு இந்திய-பாகிஸ்தான் போர் நிகழ்வில் இவை பெரும்பாலும் கரையோர ரோந்துப் பணிகளில் மட்டுமே ஈடுபட்டிருந்தன; எனினும், 1971 போர் நிகழ்வில் கராச்சி துறைமுகத்தில் குண்டு வீசியதில் இது முக்கிய பங்கு வகித்தது. டிசம்பர் 4ஆம் தேதி துவக்கப்பட்ட இந்தத் தாக்குதல் ஆபரேஷன் ட்ரைடென்ட் என்று பெயரிடப்பட்டது. இதில் அடைந்த வெற்றியின் காரணமாக, அப்போது துவங்கி இந்த தினமே கடற்படை தினமாக கொண்டாடப்படுகிறது. இந்தப்போரின் மையம் கிழக்கிந்திய-பாகிஸ்தான் எல்லைக்கும் வங்காள விரிகுடா விற்கும் நகர்வதற்கு முன்னர் இந்த தாக்குதலைத் தொடர்ந்து ஆபரேஷன் பைதன் என்னும் தாக்குதல் நடத்தப்பட்டது. தனது நட்பு நாடான பாகிஸ்தானுடன் தனக்கிருந்த கூட்டொருமைப்பாட்டை வெளிப்படுத்தும் வண்ணம்,யுனைடெட் ஸ்டேட்ஸ் யூஎஸ்எஸ் என்டர்பிரைஸ் என்பதன் தலைமையில் டாஸ்க் ஃபோர்ஸ் 74 என்னும் போர்க் கப்பலை வங்காளக் கடலில் செலுத்தியது. ஐஎன்எஸ் விக்ராந்த் தலைமையில் ஒரு செயற்படை எண்டர்பிரைஸ் படையை எதிர்கொள்வதற்காக நங்கூரமிடப்பட்டிருந்தது;சோவியத் கடற்படை நீர் மூழ்கிக் கப்பல்களும் யூ.எஸ். படைகளைப் பின் தொடர்ந்தன. யூ.எஸ். படைக்கப்பல் இந்தியக் கடலை விட்டு விலகித் தென் கிழக்கு ஆசியாவை நோக்கிப் பயணப்பட்டதால், நேருக்கு நேரான ஒரு தாக்குதல் தவிர்க்கப்பட்டது.
விளக்க இயலாத சூழ்நிலையில், பாகிஸ்தானிய கடற்படையின் ஒரே பெருந் தொலைவு நீர் மூழ்கிக் கப்பலான பிஎன்எஸ் காஸி மூழ்கிப்போனதால், கிழக்கு பாகிஸ்தான் வழியை அடைப்பது இந்தியாவிற்கு எளிதானது. ஐஎன்எஸ் நிர்காட் மற்றும் ஐஎன்எஸ் நிபாட் ஆகிய ஏவுகணைக் கப்பல்கள் இரண்டும் தலா ஒரு வெடிகுண்டு தாங்கிச் செல்லும் நீர்மூழ்கி கப்பல்களை மூழ்கடித்தன; ஐஎன்எஸ் வீர் கடற்கண்ணிவாரிக் கப்பலைத் தகர்த்தது. விக்ராந்த் போர்க் கப்பலிலிருந்து செயல்படும் ஸீ ஹாக்ஸ் மற்றும் ஆலைஸஸ் ஆகிய கடற்படை விமானங்களும் பல சிறு பீரங்கி போர்க்கப்பல்கள் மற்றும் வணிக கப்பற் கலன்கள் ஆகியவற்றை மூழ்கடிப்பதில் உறுதுணையாக இருந்தன. மிகப் பெரும் போர் விபத்து ஒன்றும் நேரிட்டது: (பிஎன்எஸ் ஹாங்கார் என்பதால் மூழ்கடிக்கப்பட்ட) குக்ரி என்னும் போர்க்கப்பல்; மேற்குப் பகுதியில் நிகழ்ந்த போரில் கிர்பான் என்னும் கப்பலும் சேதமடைந்தது. இறுதியில், பாகிஸ்தானின் படைக் கலன்கள் மற்றும் ஆயுதங்கள் ஆகியவை உள்வரும் மற்றும் வெளியேறும் வழிகளான கிழக்கு பாகிஸ்தான் துறைமுகம்மற்றும் கராச்சித் துறைமுகம் ஆகியவற்றை முழுவதுமாக சூழடைப்பு செய்வதில் இந்தியக் கடற்படை வெற்றியடைந்தது. இச் செயற்பாடுகள் இந்தப் போரில் இந்தியாவின் வெற்றியை உறுதியிட்டன.
ஆபரேஷன் காக்டஸ்
1988வது வருடம் மாலத்தீவுகளில் அரசுரிமையைப் பறிக்க ப்ளோட் ஈடுபட்ட வல்லடியை வெற்றிகரமாகக் குலைப்பதில் இந்திய விமானப் படையுடன் இந்தியக் கடற்படை இணைந்து செயல்பட்டது. கரையோர உளவுப் பணியில் ஈடுபட்டிருந்த ஒரு கடற்படை விமானம் ப்ளோட் போராளிகளால் கடத்தப்பட்ட ஒரு கலத்தைக் கண்டுபிடித்தது. அந்தக் கப்பலில் இருந்த பணயக் கைதிகளில் மாலத்தீவின் மூத்த மந்திரியும் ஒருவர். அந்தக் கலத்தை மீட்பதற்கு ஆபரேஷன் காக்டஸ் என்னும் செயல்பாடு மேற்கொள்ளப்பட்டது. ஐஎன்எஸ் கோதாவரி மற்றும் இந்தியக் கடற்படை செயல் வீரர்களின் ராணுவ இடையூடுகளுக்குப் பின்னர் போராளிகள் சரணடைந்தனர்.
1999-2001 போர்ச் செயற்பாடுகள்
1999வது வருடம், இந்தியாவுக்கும் பாகிஸ்தானுக்கும் இடையே கார்கில் போர் நிகழ்ந்த வேளையில் தல்வாரி செயற்பாடு என்பதன் ஒரு பகுதியாக வடக்கு அராபியக்கடலில் மேற்கு மற்றும் கிழக்குக் கடற்படைகள் அமர்த்தப்பட்டிருந்தன. பாகிஸ்தானிய கடற்படையின் சாத்தியமான ஒரு தாக்குதலிலிருந்து இந்தியாவின் கடலோரச் சொத்துக்களைப் பாதுகாப்பதும், இந்தியாவின் கடல் வணிகப் பாதைகளை அடைப்பதன் மூலம் அதனை ஒரு முழுமையான போராக மாற்றுவதான பாகிஸ்தானிய முயற்சியைத் தடுப்பதுமே இதன் நோக்கம். கார்கில் போரின் போது இந்தியக் காலாட்படையினருடன் தோளோடு தோளாக இந்தியக் கடற்படை விமானிகள் மற்றும் செயல் வீரர்களும் போரிட்டனர்.
2001-2002வது வருடங்களில் இந்திய-பாகிஸ்தான் உறவில் சுமுகமற்ற நிலை நிலவியபோது செயல்படுத்தப்பட்ட ஆபரேஷன் பராக்ரம் என்னும் முப்படையின் ஒருங்கிணைந்த திட்டத்தில் இந்தியக் கடற்படையும் பங்கேற்றது. பன்னிரண்டுக்கும் மேற்பட்ட போர்க் கப்பல்கள் அணிவகுக்கப்பட்டிருந்தன.
பின்னர் 2001வது வருடம்,ஆபரேஷன் எண்ட்யூரிங் ஃப்ரீடம் என்னும் செயற்திட்டத்தில் பங்கேற்க மலாக்கா கடற்கால் வழியாக சென்ற ஐக்கிய நாடுகள் போர்க்கப்பல்களுக்கு இந்தியக் கடற்படை பாதுகாப்பு அளித்தது.
2004 இந்தியப் பெருங்கடல் நில அதிர்ச்சி
2004ஆம் ஆண்டில் நடந்த இந்தியப் பெருங்கடலில் உருவான நில அதிர்ச்சியின் போது, இந்தியக் கடற்படை 27 கப்பல்கள், 19 உலங்கு வானூர்திகள், 6 கடற்படை விமானங்கள் மற்றும் 5000த்துக்கும் மேற்பட்ட கடற்படை வீரர்கள் ஆகியோரை நிவாரணப் பணிகளில் ஈடுபடுத்தியது. இத்தகைய பணிகள் இது போன்ற பல்வேறு இடங்களில் இயங்கும் நிவாரண வேலைகளில் ஒரு பகுதியே. இந்திய மாநிலங்களான ஆந்திர பிரதேசம் மற்றும் தமிழ்நாடு மாநிலத்தில் நடந்த ஆபரேஷன் மாடத் ,அந்தமான் நிகோபார் தீவுகளில் நடந்த ஆபரேஷன் ஸீ வேவ்ஸ் ,மாலத்தீவுகளில் நடந்த ஆபரேஷன் காஸ்டர், இலங்கையில் நடந்த ஆபரேஷன் ரெயின்போ மற்றும் இந்தோனேசியாவில் ஆபரேஷன் கம்பீர் ஆகியவை இதில் உள்ளடங்கியவையே. இந்தியக் கடற்படை மேற்கொண்ட மிகப்பெரிய நிவாரணப் பணிகளில் இதுவும் ஒன்றாகும். சுனாமி பெருக்கெடுத்த 12 மணி நேரத்திற்குள்ளாகவே, இந்தியக் கடற்படையினர் தமது நிவாரணப்பணிகளை அண்டை நாடுகளில் தொடங்க முடிந்தது; மேலும் பாதிக்கப்பட்ட பகுதிகளுக்கு வெளி நாடுகளிலிருந்து சென்ற முதற் கடற்படையும் இதுவே.
இதைப் போன்ற நிவாரணப் பணிகளில் ஈடுபடும்போது, மிகத் துரிதமாகப் படைகளை இதில் ஈடுபடுத்தும் செயலானது, கடற்படை தனது நிலம் மற்றும் நீர் இரண்டிலும் செயல்படக் கூடிய சக்தியையும் தனது படை வலிமையையும் எடுத்துரைக்க ஏற்ற ஒரு சோதனைக் களமாக இருந்தது. சுனாமிக்குப் பதிலிறுப்பான பணியில் காணப்பட்ட குறைபாடுகள் கடற்படையை நவீனப்படுத்துவதில் விளைந்தன; ஐஎன்எஸ் ஜலஷ்வா (யூஎஸ்எஸ் ட்ரென்டான் என்று முன்னர் அறியப்பட்டது) போன்ற நிறுத்தப்பட ஏதுவான தளங்கள் கொண்ட கப்பல்கள்(எல் பி டி)மற்றும் நிலம் மற்றும் நீர் ஆகிய இரண்டிலும் பயன்படுத்தக் கூடிய சிறு கலன்கள் ஆகியவை வாங்கப்பட்டன.
ஆபரேஷன் சுகூன்
2006ஆம் ஆண்டு இஸ்ரேல்-லெபனான் சண்டையின் போது,436 இலங்கை வாழ் மக்கள் மற்றும் 69 நேபாள குடிமக்களையும் உள்ளிட்ட, 2,286 இந்தியர்களையும் குடியுரிமை அற்றவர்களையும் போரில் சிதிலமடைந்த லெபனான் நாட்டிலிருந்து இந்தியக் கடற்படை காப்பாற்றியது. இந்தச் செயற்பாடு "அமைதி மற்றும் சாந்தம்" என்னும் பொருள்படுமாறு ஆபரேஷன் சுகூன் என்று பெயரிடப்பட்டது. 2006வது வருடத்தில், 10 இந்தியக் கடற்படை மருத்துவர்கள் யூஎஸ்என்எஸ் மெர்ஸி யில் 102 நாட்களுக்குத் தங்கி, பிலிப்பைன்ஸ், பங்களாதேஷ், இந்தோனேசியா மற்றும் கிழக்கு டைமோர் ஆகிய இடங்களில் ஏறத்தாழ 10 மருத்துவ முகாம்களை நடத்தினர். பங்களாதேஷ் மற்றும் மயன்மார் சூறாவளிகளிலிருந்து தப்பிப் பிழைத்தவர்களுக்கு நிவாரண பொருட்களையும் இந்தியக் கடற்படை அளித்துள்ளது. மயன்மாரின் நர்கிஸ் சூறாவளியில் பாதிக்கப்பட்டவர்களுக்கு இந்தியக் கடற்படை, உதவிப் பொருட்களை இரண்டு கப்பல்களில் கொண்டு சென்றது.
கடற் கொள்ளையருக்கு எதிரான நடவடிக்கைகள்
1999வது வருடம் அக்டோபர் மாதம் கடத்தப்பட்ட ஜப்பானிய சரக்கு கப்பலான எம்வி அலோந்த்ரா ரெயின்போ, இந்தியக் கடற்படை மற்றும் இந்தியக் கரையோர காவல் படையின் ஒருங்கிணைந்த முயற்சியால் கடற் கொள்ளைக்காரர்களிடமிருந்து மீட்கப்பட்டது.
சோமாலியாவின் பெரும்பான்மையான கடல் வணிக கப்பல்கள் அதன் கடற் பகுதியைத் தாண்டியே செல்ல வேண்டியிருந்ததால் சோமாலியாவின் கடற் பகுதியில் நடந்து வந்த கொள்ளைகள் இந்தியாவைக் கவலை கொள்ள வைத்தன. இந்தக் கவலைகளுக்குத் தீர்வு காண, இந்தியக் கடற்படை 2008வது வருடம் அக்டோபர் மாதம் ஏடன் வளைகுடாவில் ஐஎன்எஸ் தபார் என்னும் போர்க்கப்பலை நிறுத்தியது. அந்தப் பணியை தொடங்கிய ஒரு மாதத்திற்குள்ளாகவே தபார், இரண்டு சரக்குக் கப்பல்களைச் சூறையாட கொள்ளையர்கள் செய்த முயற்சியை முறியடித்து மற்றும் கொள்ளையர்களின் "தாய்க் கப்பல்" என்று அறியப்பட்ட முக்கிய கப்பலையும் அழித்தது. அந்தப் போர்க்கப்பலானது, 2008வது வருடம் நவம்பர் மாதம் வரையில், கொள்ளையர்களால் பாதிக்கப்பட்ட பகுதி என்று கூறப்பட்ட பகுதியின் வழியாகவே 35 கப்பல்களைப் பாதுகாத்து அழைத்துச் சென்றது. மீன் பிடிக்கும் பைவலை என்னும் இழுப்புப் படகு ஒன்றைத் தாய்லாந்திலிருந்து கடத்தி வந்து அதனைத் தங்கள் தாய்க் கப்பலாக கடற் கொள்ளையர்கள் மாற்றியிருந்தார்கள். கடற் கொள்ளைகளுக்கு எதிரான நடவடிக்கைகளில் ஐஎன்எஸ் தபார் கப்பலுக்குக் கூடுதல் உதவி புரிவதற்காக ஐஎன்எஸ் மைசூர் என்னும் வெடிகுண்டு தாங்கி நீர்மூழ்கிக் கப்பலையும் இந்தியா பணியில் அமர்த்தியதாகத் தகவல்கள் கூறுகின்றன. 2008வது ஆண்டு நவம்பர் 21 அன்று சோமாலியாவின் கடலோர எல்லைப் பகுதிகளில் சந்தேகத்திற்கிடமான கலன்களை இடைமறிக்க இந்தியாவிற்கு அனுமதி வழங்கப்பட்டது. ஏடன் வளைகுடாவில் ஒரு வணிகக் கப்பலைக் கடத்துவதற்கு முற்பட்ட 23 கடற்கொள்ளையர்கள் இந்தியக் கடற்படையால் கைது செய்யப்பட்டனர். செஷல்ஸ் அரசாங்கத்தின் வேண்டுகோளுக்கு இணங்கி கடற் கொள்ளையர்களுக்கு எதிராக ரோந்து சுற்றும் பணியும் மேற்கொள்ளப்பட்டது. இதன் விளைவாக ஒன்பது கடற் கொள்ளையர்கள் கைது செய்யப்பட்டனர். இந்த கடற் கொள்ளையர்களுக்கு எதிரான நடவடிக்கைகளுக்கு ஊக்கமூட்ட, மேலும் சில கப்பல்கள் அனுப்பப்பட்டுள்ளன. லிபெரியன் கலமான எம்வி மௌட் என்னும் கலத்தின் மீதான கொள்ளையர் தாக்குதலைத் தடுக்கும் நடவடிக்கையில் 2 கொள்ளையர்கள் கொல்லப்பட்டனர் மற்றும் மீதமிருந்த அறுவர் கைது செய்யப்பட்டனர். 2009வது வருடம் டிசம்பர் 07 அன்று சோமாலியாவின் கரைப்புறமாக, ஏடன் வளைகுடாவில் இருந்த ஒரு யூஎஸ் பீரங்கிக் கப்பல் மீது நடத்தப்பட்ட ஒரு கொள்ளையர் தாக்குதலை இந்தியக் கடற்படை வெற்றிகரமாக முறியடித்தது. ஏடன் வளைகுடாவில் கடற் கொள்ளையர்களுக்கு எதிராக மேற்கொள்ளப்பட்ட நடவடிக்கைகளுக்காக யூ.என். இந்தியக் கடற்படைக்கு விருது வழங்கியது.
முதன்மை அதிகாரிகள்
கடற்படையின் ஆணை அதிகாரி (கமாண்டர்) என்பவர் கடற்படைப் பணியாளர்களின் முதன்மை அதிகாரி (சிஎன்எஸ்) எனப்படுகிறார். 2009வது வருடம் ஆகஸ்ட் 31 துவங்கி விசாகப்பட்டினத்தில் கிழக்குக் கடற்படை கமாண்டராக இருந்த வைஸ் அட்மிரல் நிர்மல் குமார் வர்மா, ஒய்வு பெறும் அட்மிரல் சுரீஷ் மேத்தா என்பவரிடமிருந்து கடற்படையின் தலைவராகப் பொறுப்பேற்றார்.
அட்மிரல் எனப்படும் கடற்படை முதன்மை அதிகாரிக்கான பதவியை அளிப்பதற்கான நிர்வாக ஏற்பாடுகள் இருந்த போதிலும், பெரும்பான்மையான நேரங்களில் அப்பதவி போர்க் காலத்திற்காகவே உருவாக்கப்பட்டதாகும்; சில வேளைகளில் ஒரு கௌரவிப்பாகவும் பயன்படுகிறது. இதுவரை எந்த இந்தியக் கடற்படைத் தலைவருக்கும் அந்தப் பதவி கொடுக்கப்படவில்லை. (காலாட்படை மற்றும் விமானப்படை இரண்டிலுமே அதற்குச் சமமான பதவி பெற்ற அதிகாரிகளாக தரைப்படையில் ஃபீல்ட் மார்ஷல்களாக ஸாம் மானேக்ஷா மற்றும் கரியப்பா மற்றும் மார்ஷல் ஆஃப் தி இண்டியன் ஏர் ஃபோர்ஸ் (எம் ஐ ஏ எஃப்) அர்ஜூன் சிங்) ஆகியோர் இருந்தனர்.)
நிறுவனம்
இந்தியக் கடற்படை கீழ்காணும் பிரிவுகளாக அமைக்கப்பட்டுள்ளது:
ஆணைப் பிரிவுகள்
இந்தியக் கடற்படை கமாண்ட்ஸ் என்னும் நான்கு ஆணைப் பிரிவுகளை இயக்குகிறது. ஒவ்வொரு ஆணைப் பிரிவும் வைஸ் அட்மிரல் என்னும் பதவி வகிக்கும் ஃப்ளாக் ஆஃபீசர் கமாண்டிங்-இன்-சீஃப் என்பவரின் தலைமையில் இயங்குகிறது.
2001வது வருடம், படைத்துறையின் போர் நடவடிக்கைகளுக்கு ஏற்ற இடமாகக் கருதப்பட்டு அந்தமான் நிகோபார் தீவுகளில் கடற்படை, காலாட்படை மற்றும் விமானப்படை அனைத்தும் ஒருங்கிணைந்த ஒரு தொலைதூர கிழக்குக் கடற்படை பிரிவு அமைக்கப்பட்டது. தென்கிழக்கு ஆசியா மற்றும் மலாக்கா கடற்கால் ஆகியவற்றில் இந்தியாவின் போர்த் திறன் சார்ந்த நடவடிக்கைகளைப் பாதுகாப்பதற்காக இது உருவாக்கப்பட்டது. அப்பகுதியில் இந்தோனேஷிய கடற்படை, ராயல் மலேசிய கடற்படை மற்றும் ராயல் தாய் கடற்படை யுடன் இணைந்து ரோந்துப் பணி செய்வதில் இந்தியக் கடற்படை பெரும் பங்கு வகிக்கிறது. ஆசிய பசிஃபிக் பகுதியில் கரையோரப் பகுதிகளுக்குப் பாதுகாப்பு அளிப்பதாக இந்தியாவும் ஆஸ்திரேலியாவும் ஒரு ஒப்பந்தத்தில் கையெழுத்திட்டன.
அடித்தளங்கள்
2005வது வருடம், இந்தியக் கடற்படை ஐஎன்எஸ் கடம்பா வை கோவாவிலிருந்து 100 கி.மீ தொலைவிலுள்ள கார்வார் என்னுமிடத்தில் அமைத்தது. மும்பை மற்றும் விசாகப்பட்டினத்திற்கு அடுத்தபடியாக இது மூன்றாவது கடற்படை இயக்க தளமாகும்; மற்றும் கடற்படையால் மட்டுமே முழுவதும் இயக்கப்படும் முதல் தளமும் ஆகும். (மற்ற தளங்கள் படைத்துறை சாராத மற்ற கப்பல்களுடன் தமது துறைமுக சௌகரியங்களை பகிர்ந்து கொள்கின்றன; ஆனால் இந்தத் தளமானது முற்றிலும் கடற்படையின் உபயோகத்திற்கு மட்டுமே பயன்படுத்தப்படுகிறது.) பல பில்லியன் டாலர் திட்டமான இதன் முதல் கட்டத்தின் கீழ் அமைக்கப்பட்டுள்ள 'கடற் பறவை செயற்திட்டம்' அப்பகுதியிலேயே மிகப் பெரும் கடற்படை தளம். ஆசியாவின் மிகப்பெரிய கடற்படை கல்விச் சாலையான ஐஎன்எஸ் ஜமோரின், எழிமாலாவில் 2009வது வருடம் ஜனவரியில் இந்தியப் பிரதமரால் திறக்கப்படவுள்ளது.
யூஎஸ் டாலர் 350 மில்லியன் செலவில் கிழக்கு கடற்கரைகளுக்காக விசாகப்பட்டினம் அருகில் மற்றொரு கப்பல் தளம் அமைக்க திட்டமிடப்பட்டுள்ளது. இந்த தளம்,விசாகப்பட்டினத்திலிருந்து தென் திசையில் ஐம்பது கி.மீ தொலைவில் ரம்பிலி மண்டல் என்னும் இடத்தில் அமைக்கப்படும். இது விமானங்களைத் தகர்க்கக் கூடிய, நீர்மூழ்கிகளுக்கு எதிராக செயல்படக் கூடிய மற்றும் நிலம் மற்றும் நீர் இரண்டிலும் செயல்படக் கூடிய பன்முகத் திறன்கள் உடைய முழுமையான முறையில் அமைக்கப்படவிருக்கிறது.
மொஸாம்பிக் கரையோரங்கள் மற்றும் இந்தியப் பெருங்கடலின் தென் திசை ஆகிய பகுதிகளில் ரோந்துப் பணி மற்றும் கண்காணிப்பிற்காக இந்தியக் கடற்படை மடகாஸ்கர் என்னும் இடத்தில், ஒரு கடற்படைப் பணியிடத்தை அமைக்க இருக்கிறது.
ஓமான் கடற்கரையில் கப்பலை நிறுத்துவதற்கும் இந்தியக் கடற்படையிடம் அனுமதி உள்ளது.
கடல் செயல் வீரர் படை
thumb|ஃபிலிப்பைன்ஸ் கடலில் பயிற்சி மேற்கொள்ளும் இந்தியக் கடற்படைச் செயல்வீரர்கள். மார்கோஸ் என்றும் அழைக்கப்படும் மெரைன் கமாண்டோ ஃபோர்ஸ் (எம் ஸீ எஃப்), இந்தியக் கடற்படையால் 1987வது வருடம் உருவாக்கப்பட்ட ஒரு சிறப்புப் படையாகும். இது நேரடி செயல்பாடு, சிறப்பு உளவுச் சேவை, நிலம் நீர் இரண்டிலும் போர் புரியக்கூடிய திறமை மற்றும் தீவிரவாதத்திற்கு பதிலடி கொடுப்பது இவை அனைத்தையும் செயல்படுத்துவதற்காகவே உருவாக்கப்பட்டுள்ளது. 1988ஆம் ஆண்டில், ப்ளோட் கூலிப்படை ஆட்களால் கடத்தப்பட்ட பல பணயக் கைதிகள் மற்றும் அப்போதைய மாலத்தீவு கல்வித்துறை அமைச்சர் ஆகியோரை ஆபரேஷன் காக்டஸ் மூலம் மார்கோஸ் செயல் வீரர்கள் மீட்டனர்.
மேலும், ஜீலம் மற்றும் வூலார் ஏரி ஆகியவை வழியாக எதிரிகளின் ஊடுருவலைத் தடுப்பதற்கும் ஜம்மு காஷ்மீர் ஏரிகள் மற்றும் ஆறுகளை சுற்றி மறைந்திருந்து தாக்கும் தீவிரவாதத்திற்கு பதிலடி கொடுப்பதற்கும் மார்கோஸ் செயல் வீரர்கள் நியமிக்கப்படுகின்றனர்.
கப்பல்கள்
இந்தியக் கடற்படை கப்பல் அணிவகுப்பு என்பது உள்நாட்டு மற்றும் வெளிநாட்டு கலன்கள் இரண்டும் சேர்ந்த கலவையாகும்; மேலும் புதிய வரவுகளால் இது இன்னும் விரிவாக்கப்பட்டு வருகின்றது. வெடிகுண்டு தாங்கி செல்லும் நீர்மூழ்கிக் கப்பல்கள், போர்க்கப்பல்கள் மற்றும் வழித் துணைக் கப்பல்கள் ஆகியவற்றையே இந்தியா அடுத்தடுத்து அமைத்து வருகிறது.
கப்பலை உடைக்கும் திறன் கொண்ட வெடிகுண்டைத் தாங்கிச் செல்லும் நீர்மூழ்கிப் படகுகள்
இந்தியக் கடற்படை தற்போது, டில்லி மற்றும் ராஜ்புட் பிரிவில் உள்ள ஏவுகணை கப்பல்களை இயக்குகிறது.
அடுத்த தலைமுறையான கொல்கத்தா பிரிவு கலன்கள் 2012வது வருடத்திற்குள் கடற்படையில் செயற்படுத்தப் படுமென எதிர்பார்க்கப்படுகிறது.
போர்க்கப்பல்கள்
தற்பொழுது இயக்கத்தில் இருக்கும் ஏவுகணை போர்க் கப்பல்கள் தல்வார், பிரம்மபுத்ரா மற்றும் கோதாவரி ஆகிய பிரிவுகளைச் சார்ந்தவை. நீலகிரி பிரிவை (பிரிட்டிஷாரின் லியண்டர் பிரிவு என்பதன் மாறுபட்ட வடிவம்) சார்ந்த அனைத்துக் கலன்களும் படையிலிருந்து நீக்கப்பட்டு விட்டன. 3 அதி நவீன தல்வார் பிரிவு போர்க்கப்பல்களை (கிரிவாக் ஐவி) 2012வது வருட இறுதிக்குள் செயற்படுத்த திட்டமிடப்பட்டுள்ளது.
வழித்துணைக் கப்பல்கள்
பிராஜெக்ட் 28 மற்றும் பிராஜெக்ட் 28A பிரிவைச் சார்ந்த அடுத்த தலைமுறை வழித்துணைக்கப்பல்கள் 2012வது வருடம் செயல்படுத்தப்படும் என்று எதிர்பார்க்கப்படுகிறது.
நீர் மற்றும் நிலம் இரண்டிலும் செயல்திறன் கொண்ட போர்க்கலன்கள்
ஐஎன்எஸ் ஜலாஷ்வா என்ற மாற்றுப் பெயரிடப்பட்ட ஆஸ்டின் பிரிவு நீர்-நிலச் செயல் திறன் கொண்ட போக்குவரத்து கப்பல் ஒன்று இந்தியக் கடற்படையில் உள்ளது.
விமான-தாங்கி கப்பல்கள்
இந்தியக் கடற்படையில் தற்பொழுது ஐஎன்எஸ் விராட் என்னும் விமானம் தாங்கிச் செல்லும் கப்பல் ஒன்று உள்ளது, உள்நாட்டில் தயாரிக்கப்பட்ட விக்ராந்த் பிரிவைச் சார்ந்த விமானம் தாங்கி கப்பல் களமிறக்கப்பட்டவுடன் இது கடற்படையிலிருந்து நீக்கப்படுவதற்கு திட்டமிடப்பட்டுள்ளது.
டீசல் நீர்மூழ்கிக் கப்பல்கள்
சிந்துகோஷ் மற்றும் ஷிஷூமார் என்னும் பிரிவைச் சார்ந்த முதன்மையான டீசல்-மின்சக்தி நீர் மூழ்கி கப்பல்களின் ஒரு அணி வகுப்பை இந்தியக் கடற்படை தற்பொழுது பராமரித்து வருகிறது.
வாயு-சுய உந்தெறிவு உள்ள ஆறு ஸ்கார்பீன் பிரிவு நீர் மூழ்கிக் கப்பல்கள் அமைப்பதற்காக மெஸ்மாவுடன் இந்தியா ஒரு திட்டத்தை கையெழுத்திட்டுள்ளது; மற்றும் அதன் கட்டுமானமும் துவங்கி விட்டது. இந்த நீர் மூழ்கிக் கப்பல்கள் இந்தியக் கடற்படையில் 2012வது வருடம் துவங்கி இயங்கும். கிலோ பிரிவைச் சார்ந்த நீர்மூழ்கிகளில் பிரம்மோஸ் வகை கப்பல் ஏவுகணைகளை இயக்கி சோதனைகளை வெற்றிகரமாக முடித்த பின்னர் நீர் மூழ்கிகளில் அந்த வகை ஏவுகணைகளை இந்தியக் கடற்படை சேர்க்கும். 2008-09வது நிதியாண்டில் மேலும் ஆறு நீர்மூழ்கிகள் வாங்குவதற்கான வேண்டுகோளை இந்தியா முன் வைக்கும்.
அணு சக்தியால் உந்தப்படும் நீர்மூழ்கிகள்
இந்தியா, 1988வது வருடம் ஜனவரி மாதம், மற்றும் எட்டு அமெடிஸ்ட் (எஸ்-எஸ்-என்-7 ஸ்டார்பிரைட்) கப்பல்களை தகர்க்கும் ஏவுகணைகளை விடும் கப்பல்களோடு சேர்த்து முன்னாள் சோவியத்தின் சார்லி வகை அணு சக்தியால் உந்தப்படும் ஏவுகணை நீர்மூழ்கிக் கப்பல் ஒன்றை மூன்று வருடங்களுக்கு குத்தகைக்கு எடுத்தது. இந்தியக் கடற்படையில் அந்த கலனுக்கு ஐஎன்எஸ் சக்ரா என்று பெயரிடப்பட்டது. அதை இந்திய கடற்படை குழு இயக்கியது. 1991வது வருடம் குத்தகைக் காலம் நிறைவுற்ற பின்னர், அந்த நீர்மூழ்கி கப்பல் ரஷ்யாவுக்கு திருப்பி அனுப்பப்பட்டு, அது ரஷ்யக் கடற்படையின் பசிஃபிக் படையில் சேர்ந்து விட்டது.
இந்தியாவின் உள்நாட்டிலேயே வடிவமைக்கப்பட்டு தயாரிக்கப்பட்ட அணு சக்தியால் உந்தப்படும்அரிஹந்த் வகையைச் சார்ந்த பாலிஸ்டிக் ஏவுகணை நீர்மூழ்கி கப்பல்கள் 2011வது வருடம் கடற்படையில் இணையும் என்று எதிர்பார்க்கப்படுகிறது. ஐஎன்எஸ் அரிஹந்த் வகையைச் சார்ந்த தலைமைக் கலம், கடலில் சோதனைகளுக்காக ஜூலை 26, 2009ல் விசாகப்பட்டினத்தில் இறக்கி விடப்பட்டுள்ளது.
திட்டமிடப்பட்டுள்ள கையகப்படுத்துதல்கள்
இந்தியக் கடற்படை ரஷ்யாவிடமிருந்து அட்மிரல் கோர்ஷ்கோவ் ஐஎன்எஸ் விக்ரமாதித்யா என்னும் கீவ் வகையை சார்ந்த விமானங்கள் தாங்கும் கப்பலை வாங்கியுள்ளது. அது இந்தியாவிற்கு 2012வது வருடத்தில் அனுப்பப்படும்.
மேலும் அதி நவீன தல்வார் வகை போர்க் கப்பல்களையும் மற்றும் ஆறு வழக்கமான நீர்மூழ்கிக் கப்பல்களையும் கையகப்படுத்த இந்தியக் கடற்படை ரஷ்யாவுடன் பேச்சு வார்த்தை நடத்தி கொண்டிருக்கிறது.
1985வது வருடம் அணுசக்தியால் உந்தப்படும் நீர்மூழ்கிகளை அமைப்பதற்கு உள்நாட்டு தொழில்நுட்பங்களை உருவாக்குவதற்காக (அட்வான்ஸ்ட் டெக்னாலஜி வெஸெல்)(ஏடிவி) என்னும் அதிநவீன தொழில்நுட்பம் கொண்ட கலன்களுக்கான ஒரு செயல் திட்டத்தை இந்தியா தொடங்கியது.முதல் அட்வான்ஸ்ட் டெக்னாலஜி வெஸெல் ஐஎன்எஸ் அரிஹந்த் என்று பெயரிடப்பட்டு ஜூலை 26, 2009 தொடங்கப்பட்டது. கப்பலின் உடற் பகுதி லார்ஸென் அன்ட் டூப்ரோ நிறுவனத்தால் கட்டப்பட்டிருக்கிறது. கல்பாக்கம் பகுதியில் உள்ள இந்திரா காந்தி அணு ஆய்வு மையம் கடற்படைப் பதிப்பான அணு உலையை உருவாக்கியுள்ளது; அதன் சிறிய வடிவம் பெறப்பட்டதும், அது இந்த நீர்மூழ்கியின் உடற்பகுதியில் பொருத்தப்பட்டு விடும். நீர்மூழ்கிகளின் விசையாழிகளையும் (டர்பைன்ஸ்)கப்பலின் இயக்குறுப்புகளையும் (ப்ரொபெல்லர்ஸ்) சோதனை செய்ய முன்மாதிரி சோதனைக்கூடம் (தி ப்ரோடோடைப் டெஸ்டிங் சென்டர்) (பிடிசி) பயன்படுத்தப்படும். முக்கிய விசையாழிகளையும் இழுவைப் பெட்டிகளையும்(கியர் பாக்ஸ்) சோதனை செய்ய இதைப் போன்ற வசதி விசாகப்பட்டினம் நகரிலும் இயக்கத்தில் உள்ளது.
கப்பல் கட்டுமானம் முடிவடைந்த பின்னர் அதனுள் கே-15 மற்றும் ஸாகாரிகா/அக்னி-III பாலிஸ்டிக் ஏவுகணைகளும் அதி நவீன இந்திய சோனார் அமைப்புகளும் பொருத்தப்படும். பாதுகாப்புத் துறைத் தகவல்களின்படி, 2010வது வருடத்தில் ஏடிவி கடற்படையில் இணைக்கப்படும். இதன் ஒவ்வொரு தொகுதியும் ஒரு பில்லியன் யூ.எஸ்.டாலர்கள் விலையாகும். அரிஹந்த் வகை நீர்மூழ்கிகளை விடப் பெரியதான எஸ்எஸ்பிஎன் வகைகளில் கட்டுமானங்கள் தொடங்க அரசாங்கம் அனுமதி வழங்கி விட்டது. எஸ்எஸ்என்களுக்கும் அனுமதி வழங்கப்பட்டு விட்டது. இவை எஸ்எஸ்பிஎன்களுக்குப் பாதுகாவலாகச் செல்லும்.